สต็อกน้ำมันดิบลด พยุงราคาน้ำมัน WTI ดีดขึ้น 16 เซนต์เช้านี้ - FINNOMENA
สำนักงานสารสนเทศด้านการพลังงานของรัฐบาลสหรัฐ (EIA) เปิดเผยเมื่อคืนนี้ว่า สต็อกน้ำมันดิบของสหรัฐลดลงมากกว่าคาดในสัปดาห์ที่แล้ว ทำให้ราคาน้ำมัน WTI ดีดขึ้น 16 เซนต์เช้านี้
22 มิ.ย. 2560

สำนักงานสารสนเทศด้านการพลังงานของรัฐบาลสหรัฐ (EIA) เปิดเผยเมื่อคืนนี้ว่า สต็อกน้ำมันดิบของสหรัฐลดลงมากกว่าคาดในสัปดาห์ที่แล้ว ทำให้ราคาน้ำมัน WTI ดีดขึ้น 16 เซนต์เช้านี้
รายงานของ EIA ระบุว่า สต็อกน้ำมันดิบลดลง 2.5 ล้านบาร์เรล สู่ระดับ 509.1 ล้านบาร์เรล ขณะที่นักวิเคราะห์คาดว่าจะลดลง 2.1 ล้านบาร์เรล ขณะที่สต็อกน้ำมันเบนซินลดลง 600,000 บาร์เรล
ทั้งนี้ การปรับตัวลงของสต็อกน้ำมันดิบช่วยพยุงสัญญาน้ำมันดิบ WTI ดีดตัวขึ้นในช่วงเช้านี้ หลังจากที่สัญญาน้ำมันร่วงลงแตะระดับต่ำสุดในรอบกว่า 10 เดือนเมื่อคืนนี้
อันเนื่องมาจากความวิตกกังวลจากรายงานที่ว่า การผลิตน้ำมันของสหรัฐพุ่งขึ้น 20,000 บาร์เรล สู่ระดับ 9.35 ล้านบาร์เรลต่อวัน ในสัปดาห์ที่แล้ว ซึ่งเป็นระดับสูงสุดในรอบเกือบ 2 ปี
ที่มา : http://www.ryt9.com/s/iq35/2668103
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: